不知宫调・时新乐
作者：周文质
朝代：元

paragraphs: 千里独行关大王，私下三关杨六郎，张飞忒煞强，诸葛军师赛张良。
暗想，这场，张飞莽撞，大闹卧龙冈，大闹卧龙冈。
金妆宝剑藏龙口，玉带红绒皇宣授。
男儿得志秋，旌旗影里骤骅骝。
满斟，玉瓯，笙歌齐奏，喧满凤凰楼，喧满凤凰楼。
人活百岁七十稀，百岁光阴能几日，光阴积渐催，穿了吃了是便宜。
唱著，舞著，终日沉醉，不饮是呆痴，不饮是呆痴。
迓鼓童童笆篷下，数个神翁年高大。
糍糕著手拿，磁瓯瓦带浑滓。
铺下，板踏，萝卜两把，盐酱蘸梢瓜，盐酱蘸梢瓜。
霎时相见便流恋，俊俏庞儿少曾见。
一朵白玉莲，端端正正在湖边。
细看，可怜，香风拂面，真乃是前缘。
套数。